Държавен вестник, бр. 20, 2021 г., стр. 118

СТР.  118	
Д Ъ Р Ж А В Е Н  В Е С Т Н И К 	
БРОЙ  20
23. Финансовите отчети подлежат на външен одит и разходите за този одит са част от таксите, 
начислявани от Банката, както е посочено в Описанието на Фонда. 
24. Финансовите отчети се одобряват от Комитета на вносителите. 
25. При получаване на документите за финансово отчитане Вносителят може да поиска 
допълнителна информация, свързана със съдържанието на документите. Банката ще 
положи разумни усилия, за да предостави на Вносителя информацията, която счита за 
необходима, при условие че съответната информация е на разположение на Банката и 
при условие че разполага с ресурси за събиране на тази информация. 
26. Банката предоставя неодитирани финансови отчети за предходната финансова година не 
по-късно от 31 март всяка година, а одитирани финансови отчети не по-късно от 30 април.  
X. 
Представителства и гаранции 
27. Вносителят с настоящото декларира, гарантира и се задължава пред Банката, че: 
(а) има личната и юридическата правоспособност да сключва договори и изпълнява 
задълженията, поети по-долу, както и че изпълнението и реализирането на настоящото 
Споразумение за принос, Механизма за ликвидност и Споразумението за гаранция от 
страна на Вносителя са надлежно упълномощени от Вносителя и че при надлежното 
изпълнение и реализиране Споразумението за принос, Механизмът за ликвидност и 
Споразумението за гаранция ще представляват валидни, правно обвързващи, 
неотменими и изпълними задължения на Вносителя в съответствие с техните 
съответни условия и няма да нарушават закони или разпоредби, засягащи Вносителя; 
(б) всички разрешения, одобрения и съгласия, изискващи се за настоящото Споразумение 
за принос, Механизма за ликвидност и Споразумението за гаранция, са получени и са в 
пълна сила и действие; не се изискват допълнителни разрешения, одобрения или 
съгласия във връзка със сключването и изпълнението на задълженията му по 
настоящото Споразумение за принос, Механизма за ликвидност или Споразумението за 
гаранция и няма забрани или ограничения за способността му да изпълни Операциите, 
предвидени в тези споразумения и документи; 
(в) Вносителят е получил, спазил е условията и е направил всичко необходимо, за да 
запази в пълна сила и действие всички разрешения, одобрения, лицензи, съгласия 
и/или бюджетни закони, изисквани съгласно законите и разпоредбите на неговата 
юрисдикция, за да може законно да сключва, да упражнява правата си и да изпълнява 
задълженията си по настоящото Споразумение за принос, Механизмът за ликвидност и 
Споразумението за гаранция, както и да гарантира законността, валидността, 
изпълняемостта и допустимостта като доказателство на настоящото Споразумение за 
принос, Механизмът за ликвидност и Споразумението за гаранция в неговата местна 
юрисдикция;  
(г) Вносителят е представил, регистрирал и предоставил такива документи, инструменти, 
информация и гаранции и е получил съгласие, което може периодично да е разумно 
необходимо или препоръчително, за да се съобрази с всички съответни закони и 
разпоредби, които са от значение за настоящото Споразумение за принос, Механизма 
за ликвидност и Споразумението за гаранция, като с настоящото упълномощава 
Банката да представя, регистрира и предоставя такива документи, инструменти, 
информация и гаранции и да получава такива съгласия (за сметка на Вносителя и при 
наличие на съответни документални доказателства) и 
(д) плащания, дължими от Вносителя съгласно настоящото Споразумение за принос, 
Механизма за ликвидност и Споразумението за гаранция, могат и ще стават брутни, 
освободени и изчистени от всякакви удръжки за или за сметка на данъци, налози, мита, 
такси, разходи или облагане от каквото и да е естество. 
 
Тези изявления се правят на датата на подписване на настоящото Споразумение за 
принос и се считат за повторени на всяка дата, когато е налице използване на Механизма за 
ликвидност.